બોનમેરો આપનાર બાર જ વર્ષની ઓમિષાને પૂછ્યું કે તને લાગે છે કે તેં પિતાનું ઋણ ચૂકવ્યું? તેણે તરત જ કહ્યું કે ના, નથી લાગતું, કારણ કે પિતાનું ઋણ તો ક્યારેય ચૂકવી જ ન શકાય. હું મારી જાતને લકી ચોક્કસ માનું છું કે મને આવી તક મળી. બધાના નસીબમાં પેરેન્ટ્સની પડખે આ રીતે ઊભું રહેવાનું નથી હોતું. મને એવો વિચાર આવ્યો હતો કે હું મારા પેરેન્ટ્સ માટે કંઇક યાદગાર કરીશ, જોકે આવું થશે એની મેં કલ્પના કરી ન હતી.